**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ KEIČIAMIEMS**

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**1 PRIORITETO „Mokslinių tyrimų, eksperimentinės plėtros ir inovacijų skatinimas“**

**PRIEMONĖS NR. 01.2.1-LVPA-T-848 „smart fdi“ PROJEKTŲ ATRANKOS KRITERIJAMS**

**VERTINIMAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Juridinis arba fizinis asmuo** | **Projektų atrankos kriterijaus Nr. ir pavadinimas** | **Pastabos** | | **Ekonomikos ir inovacijų ministerijos (toliau – EIM) pozicija** | | **EIM argumentai** |
| 1. | **PERITUS PARTNERS** | 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | Suprasdami, kodėl atsirado siūlymai įtraukti reikalavimą pareiškėjo apyvartai (>1 mEUR), kad būtų pritraukiami subjektai, jau turintys sėkmingą produktų komercializavimo patirtį, tačiau kartu norime išreikšti nuogąstavimą, kad šis reikalavimas nesudarys prielaidų inovatyvių produktų, vis dar esančių R&D etape, tyrimų perkėlimui į Lietuvą.  Turime bent kelių patyrusių ir ankstesnių sėkmingų tyrimų rezultatus pasiekusių mokslininkų D. Britanijos, JAV užklausas dėl galimybių vykdyti tyrimus Lietuvoje, kartu turinčių ko-investuotojus reikiamai ko-finansavimo daliai, tačiau jų norimi sukurti produktai (pvz., vaistai / energijos taupymo įrenginiai) neturi pardavimų istorijos, t. y. jų įmonės yra „startuolio“ lygio ir generuoja kol kas tik išlaidas. Šių produktų vystymui skiriamas finansavimas sudarytų prielaidas naujų darbo vietų tyrėjams atsiradimą bei aukštą pridėtinę vertę kuriančių produktų rinkos plėtrai Lietuvoje.  Žinant, kad mokslinių tyrimų vykdymui yra finansavimo priemonių atskirose šalyse, tiek JAV, tiek DB, tiek Izraelyje bei kitose inovacijas skatinančiose šalyse su ne mažesniu finansavimo intensyvumu, manome, kad Lietuva konkuruodama turi pritraukti ir ne tik didžiuosius rinkos žaidėjus, bet taip pat ir mažas pradedančias inovatyvias įmones, kurios ateityje gali tapti reikšmingais rinkos dalyviais, pritrauksiančiais ir didžiąsias įmones per įsigijimus / pan.  Atitinkamai siūlome šį vertinimo kriterijų (alternatyvos prioriteto tvarka):   1. naikinti; arba 2. keisti patirties žmonėms / tyrėjams reikalavimu (pvz., sėkmingų komercializuotų produktų patirtis (ne pačios įmonės – pareiškėjo apyvarta, o kviečiamų ateiti tyrėjų sukurtų produktų pardavimų patirtis) (vaistų pramonėje neretai produktus komercelizuoja jau didelės korporacijos) 3. keisti iki 0,5 mEUR apyvartos reikalavimu. | | Atsižvelgta iš dalies. | | Priemonės tikslas – pritraukti į Lietuvą mokslinių tyrimų ir (ar) eksperimentinės plėtros ir inovacijų (toliau – MTEPI) srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“. |
| 2. | **ADVANCED ADVICE** | 5. Ne mažiau kaip 20 proc. sukuriamų naujų darbo vietų bus skirtos tyrėjų darbo vietoms (jei 20 proc. sukuriamų naujų darbo vietų sudaro mažiau nei 3 darbo vietos, tuomet mažiausiai 3 iš naujai sukuriamų darbo vietų, skaičiuojant viso etato ekvivalentu, turi būti tyrėjų darbo vietos). Sukurtos naujos darbo vietos bus išlaikomos ne mažiau kaip 5 metus (labai mažų, mažų ir vidutinių įmonių atveju – ne mažiau kaip 3 metus) nuo pirmosios priėmimo į darbo vietą dienos. | 1. Ar teisingai suprantu, kad pagal šį kriterijų 80 proc. darbo vietų gali būti pagalbinis MTEP veiklų personalas? | | Paaiškinta. | | Teoriškai taip, tačiau praktiškai reikalingų projekto darbuotojų (tyrėjų, pagalbinio personalo) skaičius yra nustatomas paraiškos vertinimo metu įvertinus visą projekto turinį bei pagrindus atitinkamų specialistų poreikį projekto veiklų įgyvendinimui. Todėl galutinis skaičius reikalingų specialistų bus nustatytas tik įvertinus konkrečią paraišką, tačiau iš jų ne mažiau nei 3 vietos (arba 20 proc. visų darbuotojų) turi būti sukurtos tyrėjams. |
| 2. Ar teisingai suprantu, kad pagal šį kriterijų projekto metu turi būti sukurtos ir išlaikytos bent 3 tyrėjų darbo vietos? | | Paaiškinta. | | Taip, minimaliai 3 iš visų naujai sukuriamų ir išlaikomų darbo vietų turi būti darbo vietos tyrėjams.  Atkreiptinas dėmesys, kad išlaikomumo reikalavimas taikomas kiekvienai darbo vietai – pagal gautą pastabą kriterijus dėl aiškumo patikslintas taip:  „*Ne mažiau kaip 20 proc. sukuriamų naujų darbo vietų bus skirtos tyrėjų darbo vietoms (jei 20 proc. sukuriamų naujų darbo vietų sudaro mažiau nei 3 darbo vietos, tuomet mažiausiai 3 iš naujai sukuriamų darbo vietų, skaičiuojant viso etato ekvivalentu, turi būti tyrėjų darbo vietos). Kiekviena sukurta nauja darbo vieta bus išlaikoma ne mažiau kaip 5 metus (labai mažų, mažų ir vidutinių įmonių atveju – ne mažiau kaip 3 metus) nuo pirmosios priėmimo į darbo vietą dienos.*“ |
| 3. Jeigu investuotojas jau yra atėjęs į Lietuvą (t. y. įkūręs įmonę Lietuvoje) ir sukūręs darbo vietas, kurios bus priskirtos prie projekto, ir neketina kurti daugiau darbo vietų, ar tai reiškia, kad toks projektas neatitinka šio kriterijaus. Jeigu taip, siūlytume keisti šį kriterijų, papildomai numatant, kad darbo vietos gali būti sukurtos iki projekto (pvz., per 1 metus iki projekto). | | Paaiškinta.  Neatsižvelgta. | | Pagal priemonę finansuojamais projektais skatinama kurti naujas darbo vietas. Taip pat pažymėtina, kad svarbus ir tyrėjų darbo vietų augimas, nes Lietuva vis dar gerokai atsilieka nuo Europos Sąjungos vidurkių MTEPI srityje. |
| 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | 1. Prašome patikslinti, kodėl pajamų atveju kalbama apie grupę įmonių, kuriai priklauso pareiškėjas (t. y. 1 000 0000 Eur pajamų turi būti sugeneravusi grupė), o pritrauktų investicijų atveju – tik apie pareiškėją (t. y. 1 000 000 Eur investicijas turi būti pritraukęs tik pats pareiškėjas)? Siūlytume abiem atvejais numatyti, kad rodiklį turi būti pasiekusi įmonių grupė. Priešingu atveju, jeigu investuotojas jau yra atėjęs į Lietuvą (t. y. įkūręs įmonę Lietuvoje), bet Lietuvoje įkurta įmonė dar nėra pritraukusi 1 000 0000 Eur investicijų, tokia įmonė negalėtų aplikuoti, nors pats investuotojas ir atitiktų šį kriterijų. | | Atsižvelgta iš dalies. | | Atsižvelgę tai, jog įgyvendinančiajai institucijai būtų itin sudėtinga įvertinti, ar į pareiškėją (įskaitant ir pareiškėjo grupę) padarytos (pritrauktos) investicijos atitinka nustatytą kriterijų (kiekvienoje šalyje investicijas reguliuoja skirtingi teisės aktai, o pagal priemonę pareiškėjas gali būti susijęs su bet kur įsikūrusiomis įmonėmis), kriterijus pakoreguotas, numatant tik metinių pajamų reikalavimą:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma.“* |
| 2. Siūlome numatyti galimybę finansinius pajėgumus parodyti per dviejų minėtų kriterijų (pajamų ir pritrauktų investicijų) junginį, t. y. numatant reikalavimą, kad pajamos ir pritrauktos investicijos kartu siektų 1 000 000 Eur. | | Neatsižvelgta. | | Kadangi priimtas sprendimas kriterijų pakoreguoti, numatant tik metinių pajamų reikalavimą (žr. atsakymą į 1 pastabą), pasiūlymas neaktualus. |
| 3. Siūlome numatyti dar vieną alternatyvų finansinių pajėgumų įrodymą – investuotojo turtą, kaip buvo numatyta priemonės „SmartInvest LT+“ atveju. | | Neatsižvelgta. | | Programavimo laikotarpis jau eina į pabaigą, todėl turi būti užtikrintas spartus projektų vertinimas. Jeigu bus nustatyti sudėtingo vertinimo reikalaujantys kriterijai, kyla rizika paraiškų vertinimui ir projektų įgyvendinimui laiku.  Įmonės turtas nėra tik pvz., materialusis turtas, kurio vertė gali būti nesudėtingai patikrinama, todėl siekiant priemonės tikslo ir savalaikio priemonės projektų įgyvendinimo, į pastabą neatsižvelgta. |
| 3. | **Petras Sakalauskas** | 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | Siūlytume atrankos kriterijų dėl investuotojo įmonės metinių pajamų nuo 1 000 000 sumažinti iki 500 000 Eur.  Kadangi toks apribojimas gali užkirsti kelią ateiti į Lietuvą MTTP veiklas vykdantiems užsienio investuotojams.  Dažnai MTTP veiklos didelių pajamų negeneruoja, nors įmonės ir daro milijonines investicijas į savo veiklą. | | Atsižvelgta iš dalies. | | Priemonės tikslas – MTEPI srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“. |
| 4. | **Eurokonsultantų grupė** | 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | Manome, kad kriterijus neatitinka teisėtų pareiškėjų lūkesčių principo, kadangi netolygiai susiaurina potencialių pareiškėjų ratą. Priemonės „Smart FDI“ tikslas – pritraukti į Lietuvos Respubliką MTEPI srities užsienio investicijų, todėl papildomas apyvartos (investicijos) kriterijus, apriboja mažesnių užsienio investuotojų galimybes vykdyti MTEPI veiklą Lietuvoje, dirbtinai ir nepagrįstai išskiriant tik tam tikros grupės įmones, kurių apyvarta viršija 1 mln. Eurų.  Manome, kad naujas apyvartos kriterijus apribos visų potencialių investuotojų galimybes teikti paraiškas pagal šią priemonę ir neužtikrins visiems investuotojams vienodą teisę vykdyti MTEP veiklas Lietuvoje.  Naujai siūlomas projektui taikomas kriterijus iš esmės nustato ne projektų atrankos kriterijus, o pareiškėjų atrankos kriterijus. Tokiu būdu keičiami pareiškėjams taikomi reikalavimai ir potencialūs pareiškėjai, ketinę teikti paraiškas, negalės įgyvendinti planuojamų ankstyvos stadijos MTEPI investicijų Lietuvoje.  Siūlome atsisakyti tokio kriterijaus arba sumažinti kriterijaus nustatomą apyvartos (investicijų) dydį iki 100 000 Eur. | | Atsižvelgta iš dalies. | | Priemonės tikslas – MTEPI srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“. |
| 5. | **Lietuvos pramoninkų konfederacija** | 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | Mūsų nuomone, kriterijus <...> yra per griežtas, manytume, kad minėtą sumą reikėtų sumažinti iki 500 000 Eur. Kadangi MTEPI veiklas vykdančios įmonės pačios didelių pajamų negeneruoja, nors ir daro milijonines investicijas į MTEPI veiklas. Mūsų nuomone, kai šiomis dienomis visomis išgalėmis mūsų valstybė bando aplenkti konkurentus, pritraukdama kuo daugiau investuotojų, toks naujai siūlomas apribojimas užkirstų kelią į Lietuvą, daugeliui MTEPI veiklą vykdančių įmonių. Norėtume pažymėti, kad, remiantis Europos Komisijos atliktais tyrimais, galime matyti, kad yra nemažai didelių kompanijų, kurios investuoja į MTEPI veiklą daugiamilijonines sumas ir negauna didelių pajamų iš šios veiklos. Daug pasaulinių farmacinių ir biotechnologijų įmonių, ir net tik, investuoja dešimtis milijonų eurų į MTEPI veiklą, tačiau didelių pajamų iš to negauna. (pvz.,  galėtume paminėti JAV įmonę IDERA PHARMACEUTICALS į MTEPI veiklą investavo 41,5 milijono, gavo 0,8 mln. pajamų; Belgų įmonė TIGENIX investavo 29,6 mln., gavo 0,6 mln. pajamų; Belgų įmonė ASIT BIOTECH investavo 12,0 mln., gavo 0,6 mln. pajamų; Švedų įmonė CARMAT investavo 10,4 mln., gavo 0,7 mln. pajamų; ir t.t.). | | Atsižvelgta iš dalies. | | Priemonės tikslas – MTEPI srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“. |
| 6. | **Mokslinės ir inovacinės bendruomenės atstovai (asmuo kontaktams – Algimantas Paulauskas)** | 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | | Mūsų, kaip mokslo visuomenės, kurie pagal šią Priemonę, yra ir bus pagrindiniai (faktiniai) MTEP veiklos vykdytojai (tyrėjai, darbuotojai ir t.t.), nuostabai, naujai (pagal ministerijos pasiūlymus) keliami reikalavimai pareiškėjams yra daugiau nei nerealūs ir neadekvatūs, dėl toliau nurodomų priežasčių:  1. kalbame apie MTEP veiklas, kurios yra inovacijų kūrimo pagrindas, taigi **–** naujovės. Įmonė (nauja įmonė) kuri turi užsienio investuotoją ir pan. bei samdo tyrėjus (kuria jiems darbo vietas) - ypatingai retais atvejais gali ir turi tokio dydžio metinę apyvartą;  2. MTEPI srityje veikiančių įmonių metinės apyvartos ir investicijos Lietuvoje tik keliuose juridiniuose vienetuose gali pasiekti ministerijos pasiūlymuose nurodytus milijoninius rodiklius (tik labai apibrėžta, ribojama pareiškėjų grupė);  3. Daliai pareiškėjų jau skirta parama netaikant tokių pareiškėjų apyvartos ir investicijų reikalavimų, todėl priėmus šiuos reikalavimus naujiems pareiškėjams, būtų pažeidžiami teisinio apibrėžtumo, teisinio aiškumo ir teisėtų lūkesčių, lygiateisiškumo prieš teisę principai. Perfrazuojant **–** arba turi būti panaikintos visiems pareiškėjams jau skirtos paramos ir visi vertinimai pagal Priemonę turi būti pradėti iš naujo/ arba Priemonės įgyvendinimo eigoje negali būti iš esmės keičiamos paramos skyrimo sąlygos;  4. Priėmus ministerijos pasiūlymus ir iš esmės pakeitus reikalavimus pareiškėjams, būtų kreipiamasi į teismus, kurių sprendimai lemtų, kad paramos Priemonė būtų panaikinta, o patiems pareiškėjams jau skirta parama būtų pareikalauta grąžinti, kaip suteiktą pažeidžiant teisės aktus, o tai sukeltų daug investicinių ginčų su valstybe;  5. Kitos esminės priežastys, pasitaikančios analogiškose situacijose. | | Atsižvelgta iš dalies. | Priemonės tikslas – MTEPI srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“.  Taip pat atkreiptinas dėmesys, kad kvietimo dokumentų keitimas kvietimo galiojimo metu yra galimas – tą numato ir reguliuoja Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316, 11 skirsnio dalis „Kvietimo dokumentų keitimas“. Ministerija kvietimo dokumentus keičia įvertinusi priemonės įgyvendinimo rizikas ir vadovaudamasi teisės aktų nuostatomis. |
| Pastaba projektų finansavimo sąlygų aprašui. | | Siūlome sumažinti maksimalias vienam projektui skiriamas paramos sumas (pavyzdžiui, iki 3 mln. Eur). | | Paaiškinta. | Pastaba bus svarstoma keičiant priemonės projektų finansavimo sąlygų aprašą, kuriuo keitimo projektas taip pat bus paskelbtas socialinių ekonominių partnerių pastaboms teisės aktų nustatyta tvarka. |
| 7. | **Lietuvos universitetų rektorių konferencijos Mokslo komitetas** | 5. Ne mažiau kaip 20 proc. sukuriamų naujų darbo vietų bus skirtos tyrėjų darbo vietoms (jei 20 proc. sukuriamų naujų darbo vietų sudaro mažiau nei 3 darbo vietos, tuomet mažiausiai 3 iš naujai sukuriamų darbo vietų, skaičiuojant viso etato ekvivalentu, turi būti tyrėjų darbo vietos). Sukurtos naujos darbo vietos bus išlaikomos ne mažiau kaip 5 metus (labai mažų, mažų ir vidutinių įmonių atveju – ne mažiau kaip 3 metus) nuo pirmosios priėmimo į darbo vietą dienos. | | Atsižvelgdami į šią veiklą, kurioje numatomos tiesioginės užsienio investicijos į taikomuosius (pramoninius) mokslinius tyrimus ir (ar) MTEP ir siekdami optimaliai panaudoti jau esamą mokslo potencialą siūlome vietoje (arba greta) tyrėjų skaičiaus įmonėje, numatyti procentinę dalį privalomai skiriamą MTEP darbams mokslo ir studijų institucijose. | | Neatsižvelgta. | Pažymime, kad priemonės tikslas – pritraukti į Lietuvą MTEPI srities užsienio investicijų. Jeigu pagal priemonę finansuojamų projektų vykdytojams kyla poreikis dalį MTEP darbų atlikti mokslo ir studijų institucijose, jie nėra ribojami tą atlikti. Tačiau toks reikalavimas, kuris lemtų projekto tinkamumą finansuoti arba ne (primename, kad nustatomi nauji specialieji projektų atrankos kriterijai, t. y., jeigu projektas neatitiktų šių kriterijų, jis nebūtų tinkamas finansuoti), neatitiktų priemonės tikslo.  Pažymime, kad pareiškėjai yra suinteresuoti veiksmingai bendradarbiauti su mokslo ir studijų institucijomis, kadangi jeigu projektui teikiama valstybės pagalba pagal 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1), 25 straipsnio nuostatas, už veiksmingą bendradarbiavimą projekto finansavimo intensyvumas didinamas 15 proc. |
| 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | | Naujas kriterijus riboja konkurenciją ir neatitinka rinkos sąlygų, vertinant Lietuvą kaip nedidelės ekonomikos šalį. Lietuvoje veikiančios įmonės tiek IPO, FDI ar kitu būdu pritrauktomis investicijomis, deja, kol kas negali pasigirti milijoninėmis investicijomis, išskyrus keletą retų atvejų. Kalbame apie MTEP veiklas, kurios yra inovacijų kūrimo pagrindas. Įmonės, kurios vysto veiklą atlikdamos MTEP tyrimus bei samdo tyrėjus (kuria jiems darbo vietas) - ypatingai retais atvejais (vertinant Lietuvos ekonomika) turi tokio dydžio metinę apyvartą ar pritrauktų investicijų kiekį. Atsižvelgiant į aukščiau išdėstytus argumentus ir siekiant užtikrinti viso MTEP potencialo panaudojimą, neribojant konkurencijos, siūlome sumažinti „Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo kriterijų iki 100 000 eurų arba per paskutinius 3 metus iki paraiškos pateikimo investicijos į pareiškėją sumą sumažinti iki 100 000 eurų. | | Atsižvelgta iš dalies. | Priemonės tikslas – MTEPI srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“. |
| Bendra pastaba | | Pastebėtina, kad daliai pareiškėjų jau skirta parama netaikant naujų pareiškėjams apyvartos ir investicijų kriterijų, t. y. priemonės įgyvendinimui iš viso skirta 26 840 879,00 Eur Europos Sąjungos struktūrinių fondų lėšų, o 2019 m. vasario 19 d. duomenimis šios Priemonės įgyvendinimui jau yra pasirašytos 6 sutartys bei jau skirta bendra finansavimo suma atitinkamiems projektams – 9,49 mln. Eur. Taigi, jau yra panaudota beveik 36 procentai bendro Priemonei ES struktūrinių fondų numatytų lėšų biudžeto. Todėl priėmus šiuos reikalavimus naujiems pareiškėjams, būtų pažeidžiami teisinio apibrėžtumo, teisinio aiškumo, teisėtų lūkesčių ir lygiateisiškumo principai. Kitaip tariant, priemonės įgyvendinimo eigoje neturėtų būti keičiamos paramos skyrimo sąlygos. | | Paaiškinta. | Kvietimo dokumentų keitimas kvietimo galiojimo metu yra galimas – tą numato ir reguliuoja Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316, 11 skirsnio dalis „Kvietimo dokumentų keitimas“. Ministerija kvietimo dokumentus keičia įvertinusi priemonės įgyvendinimo rizikas ir vadovaudamasi teisės aktų nuostatomis. |
| 8. | **Advokatų profesinė bendrija „TRINITI LT"** | 6. Pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės kaip 1  000  000 eurų arba per paskutinius 3 metus iki paraiškos pateikimo į pareiškėją investuota (t. y. Lietuvos Respublikos investicijų įstatymo nustatytais būdais atlikti investuotojo veiksmai, kuriais įgyjama nuosavybės teisė į investavimo objektą arba teisė šį objektą valdyti ir naudoti) ne mažiau kaip 1 000 000 eurų. | | Priemonė yra skirta mokslinių tyrimų, eksperimentinės plėtros ir inovacijų skatinimui. Visos šios veiklos yra nukreiptos į naujos veiklos/naujo produkto kūrimą ir vystymą. Tokiai veiklai neretai yra steigiama nauja įmonė, kuriai pasiekti tokio dydžio apyvartą yra sudėtinga. Taigi tokių subjektų galimybės pasinaudoti Priemone taps ribotos. Savo ruožtu, nurodomas siekis priemonės taikymui atrinkti tik tuos projektus, kurių pareiškėjai jau vykdo investicijas yra nepagrįstas jokiais objektyviais kriterijais. Dideles apyvartas generuojantys ūkio subjektai (nepriklausomai, nuo to, ar pajamos gautos iš su Projektu susijusios veiklos srities ar ne) arba tie, į kuriuos jau yra investuota ne mažesnė kaip 1 000 000 EUR suma atsidurs akivaizdžiai palankesnėje situacijoje, nei įmonės, kurios yra naujai įsteigtos ar minėtos apyvartos nepasiekia, nepriklausomai nuo paties projekto pobūdžio, perspektyvumo ir atitikties kitiems kriterijams. Pastariesiems subjektams, visiškai neatsižvelgiant į projektą, pasinaudoti Priemone galimybė bus užkirsta.  Be to, siūlomas pakeitimas taikytinas tokiam užsienio investuotojui, kuris jau 3 metus investuoja į Lietuvos įmonę, kas prieštarauja siekiama tikslui – pritraukti naujas užsienio investicijas. Priešingai, toks kriterijus ribos naujų užsienio investuotojų pritraukimai Lietuvą.  Atkreiptinas dėmesys ir į tai, kad priemonės įgyvendinimui skirta 16 840 879 EUR Europos Sąjungos struktūrinių fondų lėšų, iš kurių jau skirta finansavimo suma atitinkamiems projektams - 9,49 mln. EUR. (virš 30 proc. bendro skirtino lėšų biudžeto). Iki šiol apyvartos reikalavimas nebuvo keliamas, taigi subjektai, kurie jau pasinaudojo priemone, turėjo iš esmės palankesnes pasinaudojimo priemone sąlygas, lyginant su tais subjektais, kurie tik planuoja pasinaudoti šia Priemone. Tokiu būdu, po siūlomo pakeitimo projektus teikiantys subjektai atsidurs prastesnėje padėtyje, lyginat su finansavimą jau gavusiomis įmonėmis, nepaisant to, kad Priemonės taikymo ir nustatytas paraiškų teikimo tai pačiai priemonei terminas yra nepasibaigęs.  Paraiškų teikimo procedūra yra tęstinė, galutinis paraiškų teikimo terminas buvo nustatytas iki 2020 m. lapkričio 30 d. Pakeitimo projektu yra keičiama jau nustatyta ir taikoma tvarka. Neatmestina aplinkybė, jog egzistuoja subjektai, kurie atliko parengiamuosius darbus projektų pateikimui ir ryšium su tuo jau yra patyrę finansinių sąnaudų. Tuo tarpu netikėtai pakeitus pasinaudojimo Priemone sąlygas, projektai gali tapti nebeatitinkančiais naujai siūlomų nustatyti kriterijų, todėl šie subjektai patirs finansinių netekimų jau atliktų investicijų / darbų atžvilgiu ir bus pažeistas jų teisėtų lūkesčių principas.  Kaip nuosekliai pažymima Konstitucinio Teismo doktrinoje, teisėtų lūkesčių apsauga, teisinis tikrumas ir teisinis saugumas yra neatsiejami teisinės valstybės principo elementai. Šių principų paskirtis – laiduoti asmens pasitikėjimą savo valstybe ir teise. Neužtikrinus teisėtų lūkesčių apsaugos, teisinio tikrumo ir teisinio saugumo, nebūtų užtikrintas asmens pasitikėjimas valstybe ir teise. Šie teisiniai principai suponuoja valstybės pareigą užtikrinti teisinio reguliavimo tikrumą ir stabilumą, apsaugoti asmenų teises, gerbti teisėtus interesus ir teisėtus lūkesčius. Jie siejasi su visų valstybės institucijų pareiga vykdyti prisiimtus įsipareigojimus asmeniui. Įstatymais nustačius asmenims tam tikrą teisę, tos teisės suteikimo pagrindus, sąlygas ir tvarką, valstybei kyla pareiga santykiuose laikytis teisėtų lūkesčių apsaugos ir teisinio tikrumo konstitucinių principų. Be to, pagal šiuos principus teisinį reguliavimą galima keisti tik laikantis iš anksto nustatytos tvarkos ir nepažeidžiant Konstitucijos principų bei normų, būtina laikytis principo lex retro non agit, teisinio reguliavimo pataisomis negalima paneigti asmens teisėtų interesų ir teisėtų lūkesčių (šiais aspektais žr., pvz., Konstitucinio Teismo 2001 m. liepos 12 d., 2002 m. balandžio 23 d., 2002 m. lapkričio 25 d., 2003 m. sausio 24 d., 2003 m. kovo 4 d., 2003 m. liepos 4 d., 2003 m. gruodžio 3 d., 2004 m. gruodžio 13d., 2005 m. gegužės 13d., 2007 m. liepos 5 d., 2008 m. vasario 20 d., 2008 m. gruodžio 24 d., 2011 m. gruodžio 22 d., 2013 m. vasario 15 d. nutarimus; Konstitucinio Teismo 2010 m. liepos 2 d. sprendimą).  Inicijuojamu pakeitimu, mūsų nuomone subjektų, kurie yra pradėję projektų vystymo darbus ir siekia pasinaudoti priemone atžvilgiu, yra galimi teisėtų lūkesčių principo pažeidimai, kas gali sąlygoti ieškinių, dėl žalos atlyginimo prieš Lietuvos Respubliką inicijavimą, savo ruožtu ir neigiamas finansines pasekmes valstybei. | | Atsižvelgta iš dalies. | Priemonės tikslas – MTEPI srities užsienio investicijų. Priemonės biudžetas yra ribotas, todėl dėmesys sutelkiamas į investicijas vykdančius potencialius pareiškėjus. Atkreiptinas dėmesys, kad vertinamos ne tik pareiškėjo, bet ir įmonių grupės pajamos – tai reiškia, kad jeigu pareiškėjas neturėjo reikalaujamų pajamų, kriterijus bus tenkinamas, jeigu pagal jame numatytus reikalavimus pajamų gavo įmonių grupė.  Tačiau įvertinus pastabą, siūlomas kriterijus pakoreguotas, mažesnių projektų atveju susiejant reikalaujamas metines pajamas su prašoma finansavimo suma:  „*Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų.*  *Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma*“.  Taip pat atkreiptinas dėmesys, kad kvietimo dokumentų keitimas kvietimo galiojimo metu yra galimas – tą numato ir reguliuoja Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316, 11 skirsnio dalis „Kvietimo dokumentų keitimas“. Ministerija kvietimo dokumentus keičia įvertinusi priemonės įgyvendinimo rizikas ir vadovaudamasi teisės aktų nuostatomis. |